CELEX: C2006/249/06
Language: lt
Date: 2006-10-14 00:00:00
Title: Byla C-311/06 2006 m. liepos 17 d. Valstybės Tarybos ( Consiglio di Stato) (Italija) pateiktas prašymas priimti prejudicinį sprendimą byloje Consiglio Nazionale degli Ingegneri prieš Ministero della Giustizia, Marco Cavallera

14.10.2006   
            
            
               LT
            
            
               Europos Sąjungos oficialusis leidinys
            
            
               C 249/3
            
         2006 m. liepos 17 d. Valstybės Tarybos (Consiglio di Stato) (Italija) pateiktas prašymas priimti prejudicinį sprendimą byloje Consiglio Nazionale degli Ingegneri prieš Ministero della Giustizia, Marco Cavallera
   
   (Byla C-311/06)
   (2006/C 249/06)
   Proceso kalba: italų
   Prašymą priimti prejudicinį sprendimą pateikęs teismas
   Valstybės Taryba (Consiglio di Stato)
   
   Šalys pagrindinėje byloje
   Ieškovė: Consiglio Nazionale degli Ingegneri
   Atsakovė: Ministero della Giustizia, Marco Cavallera
   Prejudiciniai klausimai
   
               1.
            
            
               Ar Direktyva 89/48/EEB (1) taikoma tuo atveju, kai Italijos pilietis: a) baigęs trejų metų studijas gavo inžinieriaus diplomą Italijoje; b) gavo savo itališko diplomo lygiavertiškumo atitinkamam ispaniškam diplomui patvirtinimą; c) buvo įtrauktas į Ispanijos inžinierių registrą, bet niekada nedirbo pagal šią profesiją Ispanijoje; d) remdamasis Ispanijos atitikimo patvirtinimo dokumentu, paprašė įtraukti jį į Italijos inžinierių registrą?
            
         
               2.
            
            
               Į pirmą klausimą atsakius teigiamai, ar Direktyva 89/48/EEB nedraudžia vidaus teisės nuostatos (1992 m. Įstatyminio dekreto Nr. 115 1 straipsnis), pagal kurią Italijoje nepripažįstami valstybės narės diplomai, kurie yra tik pirmesnio itališko diplomo pripažinimo rezultatas?
            
         
      (1)  OL L 19, p. 16.